Ericu950/Stoicheia-meter-silver huggingface dataset:
πρόσρησιν δ ἔλαχεν ἡ κατὰ τὸν πεντηκοστὸν ἀριθμὸν ἐνισταμένη ἑορτὴ πρωτογεννημάτων , ἐν ᾗ δύο ἐζυμωμένους ἄρτους ἐκ πυροῦ γεγονότας ἔθος προσφέρειν ἀπαρχὴν σίτου , τῆς ἀρίστης τροφῆς 0 .
ὠνομάσθη δὲ πρωτογεννημάτων ἢ διότι , πρὶν εἰς τὴν ἀνθρώπων χρῆσιν ἐλθεῖν τὸν ἐπέτειον καρπόν , τοῦ νέου σίτου τὸ πρῶτον γέννημα καὶ ὁ πρῶτος παραφανεὶς καρπὸς ἀπαρχὴ προσάγεται  δίκαιον γὰρ καὶ ὅσιον τὴν μεγίστην λαβόντας παρὰ θεοῦ δωρεὰν ἀφθονίαν ἀναγκαιοτάτης ὁμοῦ καὶ ὠφελιμωτάτης ἔτι δὲ καὶ ἡδίστης τροφῆς μή τε ἀπολαῦσαι μή τε συνόλως σπάσαι , πρὶν ἀπάρξασθαι τῷ χορηγῷ , διδόντας μὲν οὐδέν , αὐτοῦ γὰρ τὰ πάντα καὶ κτήματα καὶ δωρεαί , διὰ δὲ βραχέος συμβόλου παραφαίνοντας εὐχάριστον καὶ θεοφιλὲς ἦθος πρὸς τὸν χαρίτων μὲν ἀνεπιδεᾶ συνεχεῖς δὲ καὶ ἀενάους χάριτας ἄρδοντα  ἢ διότι κατ ἐξοχὴν πρῶτον καὶ ἄριστον γέννημα ὁ τοῦ σίτου καρπός ἐστιν , ἐν δευτέρᾳ τάξει τῶν ἄλλων καταριθμουμένων ὅσα σπαρτά 0 1 2 ·
καθάπερ γὰρ ἄρχων μὲν ἐν πόλει , κυβερνήτης δ ἐν νηὶ πρῶτος εἶναι λέγεται , τῷ τὸν μὲν κατὰ πόλιν , τὸν δὲ κατὰ ναῦν ἀφηγεῖσθαί τε καὶ προφέρειν , τὸν αὐτὸν τρόπον καὶ ὁ τοῦ σίτου καρπὸς ὀνόματι συνθέτῳ πρωτογέννημα ὠνομάσθη διὰ τὸ πάντων ἄριστος εἶναι τῶν σπειρομένων 0 1 2 ·
ἔδει γὰρ αὐτὸν καὶ τοῦ ζῴων ἀρίστου τροφὴν εἶναι .
ἐζυμωμένοι δ εἰσὶν οἱ ἄρτοι , τοῦ νόμου ζύμην ἐπὶ τὸν βωμὸν ἀναφέρειν ἀπειπόντος , οὐχ ἵνα διαμάχη τις ᾖ ἐν τοῖς προσταττομένοις , ἀλλ ὑπὲρ τοῦ τρόπον τινὰ δι ἑνὸς εἴδους λαβεῖν τε καὶ δοῦναι , λαβεῖν μὲν τὴν ἀπὸ τῶν προσφερόντων εὐχαριστίαν , δοῦναι δὲ εὐθὺς ἀνυπερθέτως τὰ κομιζόμενα τοῖς προσφέρουσιν , οὐ μὴν ὥστε χρῆσθαι ·
χρήσονται γὰρ τοῖς ἅπαξ καθιερωθεῖσιν οἷς ἔξεστί τε καὶ ἐφίεται , ἔξεστι δὲ τοῖς ἱερωμένοις , οἳ τῶν προσαγομένων τῷ βωμῷ ὅσα μὴ ὑπὸ τοῦ ἀσβέστου πυρὸς ἀναλίσκεται τὴν μετουσίαν ἔλαβον φιλανθρωπίᾳ νόμου δοθεῖσαν ἢ μισθὸν ὑπηρεσιῶν ἢ γέρας ἀγώνων , οὓς ὑπὲρ εὐσεβείας ἀθλοῦσιν , ἢ κλῆρον ἱερόν , τοῦ κατὰ τὴν χώραν μὴ τὸν αὐτὸν τρόπον ταῖς ἄλλαις φυλαῖς τὸ ἐπιβάλλον μέρος δανεισάμενοι 0 .
σύμβολον δ ἐστὶ καὶ ἄλλων ἡ ζύμη δυεῖν ·
ἑνὸς μὲν ἐντελεστάτης καὶ ὁλοκλήρου τροφῆς , ἧς οὐκ ἔστιν εὑρεῖν ἐν τῇ καθ ἡμέραν χρήσει κρείττονα καὶ λυσιτελεστέραν 0 ·
κράτιστος δὲ καὶ ὁ τοῦ σίτου καρπὸς ἐν σπαρτοῖς , ὡς ἁρμόττειν ὑπὲρ τοῦ ἀρίστου ποιεῖσθαι τὴν ἀρίστην ἀπαρχήν 0 .
ἕτερον δὲ συμβολικώτερον 0 ·
πᾶν τὸ ἐζυμωμένον ἐπαίρεται ·
χαρὰ δὲ ψυχῆς ἐστιν εὔλογος ἔπαρσις ·
ἐπ οὐδενὶ δὲ τῶν ὄντων μᾶλλον χαίρειν πέφυκεν ἄνθρωπος ἢ εὐπορίᾳ καὶ ἀφθονίᾳ τῶν ἀναγκαίων ·
ἐφ οἷς ἄξιον γεγηθότας εὐχαριστεῖν , ποιουμένους ἀοράτου τῆς περὶ τὴν διάνοιαν εὐπαθείας αἰσθητὴν διὰ τῶν ἐζυμωμένων ἄρτων εὐχαριστίαν 0 .
ἄρτοι δ εἰσὶν  ἀλλ  οὐ σῖτος  ἡ ἀπαρχή , διὰ τὸ μηδὲν ἔτι ἐνδεῖν τῶν εἰς ἀπόλαυσιν τροφῆς , σίτου γεγονότος ·
λέγεται γὰρ ὅτι τῶν σπαρτῶν ἁπάντων τελευταῖος ὁ πυρὸς γεννᾶσθαι πέφυκε καὶ πρὸς ἄμητον παρίστασθαι .
δύο δ  εἰσὶν ἄριστα δυοῖν χρόνων χαριστήρια , τοῦ τε παρεληλυθότος , ἐν ᾧ τῶν ἐξ ἐνδείας καὶ λιμοῦ κακῶν οὐκ ἐπειράθημεν ἐν εὐετηρίᾳ διάγοντες , καὶ τοῦ μέλλοντος , διότι τὰς εἰς αὐτὸν χορηγίας καὶ παρασκευὰς εὐτρεπισάμεθα καὶ γέμοντες χρηστῶν ἐλπίδων ταμιευόμεθα τὰς τοῦ θεοῦ δωρεὰς εἰς τὴν καθ ἡμέραν προφέροντες αἰεὶ δίαιταν , ὅσων ἂν ᾖχρεία κατὰ νόμους τῆς οἰκονομικῆς ἀρετῆς .
ἑξῆς ἐστιν ἱερομηνία , καθ ἣν ἅμα ταῖς ἀναγομέναις θυσίαις ἐν τῷ ἱερῷ σαλπίζειν ἔθος 0 ·
ἀφ οὗ καὶ „ σαλπίγγων “ ἐτύμως ἑορτὴ προσαγορεύεται , διττὸν λόγον ἔχουσα , τὸν μὲν ἴδιον τοῦ ἔθνους , τὸν δὲ κοινὸν ἀνθρώπων ἁπάντων ·
ἴδιον μὲν ὑπόμνησιν τεραστίου καὶ μεγαλουργηθέντος ἔργου , καθ ὃν χρόνον τὰ λόγια τῶν νόμων ἐθεσπίζετο 0 ·
τότε γὰρ ἀπ οὐρανοῦ φωνὴ σάλπιγγος ἐξήχησεν , ἣν εἰκὸς ἄχρι τῶν τοῦ παντὸς φθάσαι περάτων , ἵνα καὶ τοὺς μὴ παρόντας καὶ μόνον οὐκ ἐν ἐσχατιαῖς κατοικοῦντας διὰ τοῦ συμβεβηκότος ἡ πτοία ἐπιστρέψῃ λογισαμένους , ὅπερ εἰκός , ὅτι τὰ οὕτως μεγάλα μεγάλων ἀποτελεσμάτων ἐστὶ σημεῖα 0 ·
τί δὲ μεῖζον ἢ ὠφελιμώτερον εἰς ἀνθρώπους ἐλθεῖν ἐδύνατο τῶν γενικῶν νόμων , οὓς προεφήτευσεν ὁ θεός , οὐ δι ἑρμηνέως καθάπερ τὰ ἐν εἴδει νόμιμα 0 .
τοῦτο μὲν ἐξαίρετον τοῦ ἔθνους 0 ·
κοινὸν δὲ πρὸς πάντας ἀνθρώπους ἐκεῖνο 0 ·
ἡ σάλπιγξ ὄργανόν ἐστι πολέμου καὶ πρὸς τὴν κατ ἐχθρῶν ἐφόρμησιν , ὁπότε καιρὸς εἴη συμπλέκεσθαι , καὶ πρὸς ἀνάκλησιν , ὁπότε διακρίνεσθαι δέοι πρὸς τὰ οἰκεῖα ἐπανελευσομένους στρατόπεδα .
ἔστι δὲ καὶ ἕτερος θεήλατος πόλεμος , ὅταν ἡ φύσις ἐν ἑαυτῇ στασιάσῃ , τῶν μερῶν ἀντεπιτιθεμένων ἀλλήλοις , ἰσότητος εὐνομωτάτης πλεονεξίᾳ τοῦ ἀνίσου κρατηθείσης .
ὑπ  ἀμφοτέρων δὲ τῶν πολέμων φθείρεται τὰ ἐπίγεια , πρὸς μὲν ἐχθρῶν δενδροτομίαις , δῃώσεσιν , ἐμπρήσεσι τροφῶν καὶ πεδίων σταχυηφορούντων , ὑπὸ δὲ τῶν κατὰ φύσιν αὐχμοῖς , ἐπομβρίαις , νοτίων βίαις πνευμάτων , φλογώσεσι ταῖς ἀφ ἡλίου , χιονώδει περιψύξει , τῆς ἁρμονίας τῶν ἐτησίων ὡρῶν περιηκούσης εἰς ἀναρμοστίαν , ἕνεκά μοι δοκῶ τῆς οὐ κατὰ μικρὸν ἐπιπολαζούσης ἀλλ  ἀθρόῳ φορᾷ κεχυμένης ἀσεβείας , παρ οἷς ἂν ταῦτα γίνηται .
διὰ τοῦτο καθάπερ ἐπώνυμον ἑορτὴν ὀργάνου πολεμικοῦ σάλπιγγος ἀπέφηνεν ὁ νόμος , ἐπ εὐχαριστίᾳ τοῦ εἰρηνοποιοῦ θεοῦ καὶ εἰρηνοφύλακος , ὃς καὶ τὰς ἐν ταῖς πόλεσι καὶ τὰς ἐν τοῖς μέρεσι τοῦ παντὸς στάσεις ἀνελὼν εὐθηνίας καὶ εὐετηρίας καὶ τῶν ἄλλων ἀγαθῶν ἀφθονίαν ἀπειργάσατο , μηδὲν ἐμπύρευμα καρπῶν φθορᾶς ἐάσας ζωπυρηθῆναι .
μετὰ δὲ τὴν τῶν σαλπίγγων ἄγεται νηστεία ἑορτή .
τάχα ἄν τις εἴποι τῶν ἑτεροδόξων καὶ ψέγειν τὰ καλὰ μὴ αἰδουμένων ·
ἑορτὴ δ  ἐστὶ τίς , ἐν ᾗ μὴ συμπόσια καὶ συσσίτια καὶ ἑστιατόρων καὶ ἑστιωμένων θίασος καὶ πολὺς ἄκρατος καὶ τράπεζαι πολυτελεῖς καὶ χορηγίαι καὶ παρασκευαὶ τῶν ἐν δημοθοινίᾳ πάντων εὐφροσύναι τε καὶ κῶμοι σὺν ἀθύρμασι καὶ τωθασμοῖς καὶ παιδιὰ μετ αὐλοῦ καὶ κιθάρας καὶ τυμπάνων τε καὶ κυμβάλων καὶ τῶν ἄλλων ὅσα κατὰ τὸ παραλελυμένον καὶ ἐκτεθηλυμμένον εἶδος μουσικῆς δι ὤτων ἐγείρει τὰς ἀκαθέκτους ἐπιθυμίας 0 ;
ἐν γὰρ τούτοις καὶ διὰ τούτων , ὡς ἔοικε , τὸ εὐφραίνεσθαι τίθενται ἀγνοίᾳ τῆς πρὸς ἀλήθειαν εὐφροσύνης ·
ἣν ὀξυδερκεστάτοις ὄμμασιν ἰδὼν ὁ πάνσοφος Μωυσῆς τὴν νηστείαν ἑορτὴν ἀνεῖπε καὶ ἑορτῶν τὴν μεγίστην πατρίῳ γλώττῃ „ σάββατα σαββάτων “ αὐτὴν ὀνομάσας , ὡς δ ἂν Ἕλληνες εἴποιεν , ἑβδομάδα ἑβδομάδων καὶ ἁγίων ἁγιωτέραν , διὰ πολλά ·
πρῶτον μὲν δῐ ἐγκράτειαν , ἣν ἀεὶ καὶ πανταχοῦ παραγγέλλων ἐν ἅπασι τοῖς κατὰ βίον ἐπιδείκνυσθαι πράγμασι διά τε γλώττης καὶ γαστρὸς καὶ τῶν μετὰ γαστέρα νυνὶ δὲ διαφερόντως κελεύει περιέπειν , ἐξαίρετον ἡμέραν ἀναθεὶς αὐτῇ ·
σιτίων γάρ τις καὶ ποτῶν μαθὼν ἀλογεῖν τῶν οὕτως ἀναγκαίων τίνος οὐκ ἂν ὑπερίδοι τῶν περιττῶν , ἃ γέγονεν οὐ διαμονῆς καὶ σωτηρίας ἕνεκα μᾶλλον ἢ βλαβερωτάτης ἡδονῆς 0 ;
δεύτερον δὲ ἐπειδὴ πᾶσα ἀνάκειται λιταῖς καὶ ἱκεσίαις , περὶ μηδὲν ἕτερον ἄχρις ἑσπέρας ἐξ ἑωθινοῦ τῶν ἀνθρώπων σχολὴν ἀγόντων ἢ δεητικωτάτας εὐχάς , αἷς σπουδάζουσι τὸν θεὸν ἐξευμενίζεσθαι παραίτησιν ἁμαρτημάτων ἑκουσίων τε καὶ ἀκουσίων αἰτούμενοι καὶ χρηστὰ ἐλπίζοντες , οὐ δι ἑαυτοὺς ἀλλὰ διὰ τὴν ἵλεω φύσιν τοῦ συγγνώμην πρὸ κολάσεως ὁρίζοντος 0 .
τρίτον δὲ διὰ τὸν καιρόν , ἐν ᾧ συμβέβηκε τὴν νηστείαν ἄγεσθαι 0 ·
κατὰ γὰρ τοῦτον ἤδη συγκεκόμισται πάντα ὅσα δι  ἔτους ἤνεγκεν ἡ γῆ .
τὸ μὲν οὖν εὐθὺς ἐμφορεῖσθαι τῶν γεγονότων ἀπληστίας ὑπέλαβεν ἔργον εἶναι , τὸ δὲ νηστεῦσαι καὶ τροφῆς μὴ προσάψασθαι παντελοῦς εὐσεβείας , ἥτις ἀναδιδάσκει τὴν διάνοιαν μὴ πεποιθέναι τοῖς εὐτρεπισθεῖσι καὶ παρεσκευασμένοις ὡς ὑγείας ἢ ζωῆς αἰτίοις 0 ·
ταῦτα γὰρ καὶ παρόντα πολλάκις ἔβλαψε καὶ μὴ παρόντα ὤνησε .
μόνον οὐκ ἄντικρυς , κ ἂν μηδὲν τῇ φωνῇ φθέγγωνται τὸ παράπαν , οἱ μετὰ τὴν συγκομιδὴν τῶν καρπῶν ἀπεχόμενοι σιτίων καὶ ποτῶν ἐκβοῶσι ταῖς ψυχαῖς καί φασι ταῦτα ·
τὰς μὲν τῆς φύσεως χάριτας εἰλήφαμεν ἄσμενοι καὶ ταμιευόμεθα , φθαρτὸν δὲ οὐδὲν ἐπιγραφόμεθά ποτε τῆς ἡμετέρας διαμονῆς αἴτιον , ἀλλὰ τὸν γεννητὴν καὶ πατέρα καὶ σωτῆρα τοῦ τε κόσμου καὶ τῶν ἐν κόσμῳ θεόν , ᾧ καὶ διὰ τούτων καὶ ἄνευ τούτων τρέφειν θέμις καὶ διαφυλάττειν 0 .
ἰδοὺ γοῦν καὶ τοὺς ἡμετέρους προγόνους μυριάσι πολλαῖς ἐρήμην ἀτριβῆ καὶ πᾶσαν ἄγονον διεξιόντας γενεᾶς βίον ἔτη τεσσαράκοντα διέθρεψεν ὡς ἐν βαθυγειοτάτῃ καὶ εὐφορωτάτῃ χώρᾳ , πηγὰς μὲν τότε πρῶτον ἀνατεμὼν εἰς ἄφθονον ποτοῦ χρῆσιν , ὕων δὲ τροφὴν ἐξ οὐρανοῦ μή τε πλείονα μή τ ἐλάττονα τῆς διεξαρκούσης εἰς ἑκάστην ἡμέραν , ἵνα ἀταμιεύτοις χρώμενοι τοῖς ἀναγκαίοις μὴ πωλῶσιν ἀψύχων , ὧν ἂν ἐθησαυρίσαντο , τὰς ἀγαθὰς ἐλπίδας , ἀλλὰ μικρὰ φροντίζοντες τῶν χορηγουμένων τὸν χορηγὸν θαυμάζωσι καὶ προσκυνῶσι καὶ τοῖς ἁρμόττουσιν ὕμνοις καὶ εὐδαιμονισμοῖς γεραίρωσιν 0 .
ἡ δὲ ἡμέρα τῆς νηστείας ἄγεται νόμου προστάξει δεκάτῃ μηνὸς ἀεί .
διὰ τί δὲ ἐν τῇ δεκάτῃ 0 ;
ὡς ἐν τοῖς περὶ αὐτῆς λόγοις ἠκριβώσαμεν , ὀνομάζεται μὲν ὑπὸ σοφῶν ἀνδρῶν παντέλεια , περιέχει δ ἐν αὑτῇ τὰς ἀναλογίας πάσας , τήν τε ἀριθμητικὴν καὶ τὴν ἁρμονικὴν καὶ τὴν γεωμετρικήν , καὶ προσέτι τὰς ἁρμονίας , ἐπίτριτον τὴν διὰ τεσσάρων καὶ ἡμιόλιον τὴν διὰ πέντε καὶ διπλασίαν τὴν διὰ πασῶν καὶ τετραπλασίαν τὴν δὶς διὰ πασῶν , ἔχει δὲ καὶ τὸν ἐπόγδοον λόγον , ὡς εἶναι πλήρωμα τῶν κατὰ μουσικὴν θεωρημάτων τελειότατον , ἀφ οὗ καὶ ὠνόμασται παντέλεια .
τὴν οὖν σιτίων καὶ ποτῶν ἔνδειαν προστέταχε κατ  ἀριθμὸν τέλειον καὶ πλήρη γίνεσθαι τῆς δεκάδος διὰ τὰς τοῦ ἀρίστου τῶν ἐν ἡμῖν ἀρίστας τροφάς , ἵνα μηδεὶς ὑπολάβῃ λιμὸν τὸ πάντων ἀφορητότατον κακῶν εἰσηγεῖσθαι τὸν ἱεροφάντην , ἀλλὰ τῆς εἰς τὰς τοῦ σώματος δεξαμενὰς φερομένης ἐπιρροῆς ἀνακοπὴν βραχεῖαν 0 .
οὕτως γὰρ ἔμελλε διαυγὲς καὶ καθαρὸν τὸ ἀπὸ τῆς λογικῆς πηγῆς  εἰς καθαρὸν  ἐπὶ ψυχὴν φέρεσθαι νᾶμα λείως , ἐπειδήπερ αἱ συνεχεῖς καὶ ἐπάλληλοι τροφαὶ κατακλύζουσαι τὸ σῶμα καὶ τὸν λογισμὸν προσεπισύρουσιν , εἰ δ  ἐπισχεθεῖεν , εὖ μάλα στηριχθεὶς ὡς ἐπὶ ξηρᾶς ἀτραποῦ καὶ λεωφόρου τὴν πορείαν ἄπταιστον δυνήσεται ποιεῖσθαι τῶν θέας καὶ ἀκοῆς ἀξίων ἐφιέμενος .
ἄλλως τε ἁρμόττον ἦν , τῶν εἰς εὐθηνίαν ἁπάντων κατὰ νοῦν κεχωρηκότων ἐπὶ τελείοις καὶ πλήρεσιν ἀγαθοῖς , ἐν εὐετηρίᾳ καὶ χορηγιῶν ἀφθονίᾳ λαβεῖν ἐνδείας ὑπόμνησιν ἀποχῇ σιτίων καὶ ποτῶν καὶ λιτὰς καὶ ἱκεσίας ποιεῖσθαι , ἅμα μὲν ὑπὲρ τοῦ μὴ εἰς ἀληθῆ πεῖραν ἐλθεῖν ἀπορίας τῶν ἀναγκαίων , ἅμα δὲ καὶ εὐχαριστοῦντας , ὅτι ἐν ἀγαθῶν περιουσίᾳ μέμνηνται κακῶν οὐ γενομένων .
τελευταία δ ἐστὶν ἑορτὴ τῶν ἐνιαυσίων προσαγορευομένη σκηναί , καιρὸν ἔχουσα τὸν μετοπωρινῆς ἰσημερίας ·
ἐξ οὗ δύο παρίσταται , τό τε δεῖν ἰσότητα τιμᾶν ἀνισότητα ἐχθραίνοντας  ἡ μὲν γὰρ δικαιοσύνης ἐστίν , ἡ δὲ ἀδικίας ἀρχή τε καὶ πηγή , καὶ ἡ μὲν ἀσκίου φωτός , ἡ δὲ σκότους συγγενής  καὶ τὸ προσήκειν μετὰ τὴν ἁπάντων καρπῶν τελείωσιν εὐχαριστεῖν τῷ τελεσφόρῳ θεῷ καὶ πάντων τῶν ἀγαθῶν αἰτίῳ 0 1 2 .
τὸ γὰρ μετόπωρον , ὡς καὶ αὐτὸ δήπου δηλοῖ τ οὔνομα , καιρὸς ὁ μετὰ τὴν ὀπώραν ἐστὶν ἤδη συγκεκομισμένην , καὶ φόρους τοὺς ἐτησίους καὶ δασμοὺς τοὺς ἀναγκαίους εἰσενηνοχότων τῶν σπαρτῶν τε καὶ τῶν δένδρων καὶ τῆς γῆς ὅσας τροφὰς ἐγέννησε ταῖς τῶν ἀμυθήτων ζῴων ἰδέαις ἡμέρων τε καὶ ἀγρίων ἀφθόνως παρεσχημένης , οὐ μόνον εἰς τὴν ἐν χερσὶ καὶ πρόσκαιρον ἀπόλαυσιν ἀλλὰ καὶ τὴν ὕστερον διὰ τὸ προμηθὲς τῆς φιλοζῴου φύσεως .
καὶ μὴν ἐν σκηναῖς προστέτακται διαιτᾶσθαι τὸν χρόνον τῆς ἑορτῆς , ἤτοι διὰ τὸ μηκέτι εἶναι χρείαν ἐν ὑπαίθρῳ διάγειν τὰ περὶ γεωργίαν ἐκπονοῦντας , οὐδενὸς μὲν ὑπολειφθέντος ἔξω , πάντων δὲ καρπῶν ἐναποκειμένων σιροῖς καὶ τοιουτοτρόποις χωρίοις διὰ τὰς εἰωθυίας βλάβας παρακολουθεῖν ἔκ τε φλογώσεως ἡλιακῆς καὶ φορᾶς ὑετῶν  ὅτε μὲν γὰρ ἐν πεδίοις ἐστὶ τὰ τρέφοντα , μὴ συγκλεισάμενος θαλαμαίου γυναικὸς τρόπον ἀλλὰ προελθὼν ἐπιμελητὴς καὶ φύλαξ εἶ σὺ τῶν ἀναγκαίων ·
κ ἂν ὑπαιθρίῳ διατελοῦντί σοι προσπίπτῃ κρυμὸς καὶ θάλπος , εἰσὶν ἔφεδροι καὶ σκιαὶ τὰ λάσια τῶν δένδρων , οἷς ὑποστείλας τὴν ἀφ ἑκατέρου δυνήσῃ βλάβην εὐμαρῶς ἐκφυγεῖν ·
ὅταν δ οἱ καρποὶ πάντες εἰσκομίζωνται , συνεισέρχου στεγανωτέρας διαίτης ἐφιξόμενος πρὸς ἀνάπαυλαν ἀντὶ καμάτων οὓς γεωπονῶν ὑπέμεινας  ἢ δι ὑπόμνησιν τῆς τῶν προγόνων μακρᾶς ὁδοιπορίας , ἣν δι ἐρήμου ποιούμενοι βαθείας σκηναῖς πολυετῆ χρόνον καθ ἕκαστον σταθμὸν ἐνδιῃτῶντο 0 .
προσήκει δὲ καὶ ἐν πλούτῳ πενίας μεμνῆσθαι καὶ ἀδοξίας ἐν δόξῃ καὶ ἐν ἡγεμονίαις ἰδιωτικοῦ σχήματος καὶ ἐν εἰρήνῃ κινδύνων τῶν ἐν πολέμῳ καὶ ἐπὶ γῆς χειμώνων τῶν κατὰ θάλασσαν καὶ ἐν πόλεσιν ἐρημίας 0 ·
ἡδονὴ γὰρ οὐκ ἔστι μείζων ἢ ἐν ταῖς ἄγαν εὐπραγίαις ἔννοιαν ἔχειν παλαιῶν ἀτυχημάτων .
πρὸς δὲ τῇ ἡδονῇ καὶ ὄφελος οὐ μικρὸν εἰς ἀρετῆς ἄσκησιν ἐγγίνεται ·
λαβόντες γὰρ πρὸ ὀφθαλμῶν τό τε εὖ καὶ τὸ χεῖρον καὶ τὸ μὲν ἀπεωσμένοι καρπούμενοι δὲ τὸ ἄμεινον ἐξ ἀνάγκης εὐχάριστοι γίνονται τὸ ἦθος καὶ πρὸς εὐσέβειαν παρορμῶνται φόβῳ τῆς πρὸς τ ἀναντία μεταβολῆς .
ὅθεν καὶ ἐπὶ τοῖς παροῦσιν ἀγαθοῖς τὸν θεὸν ᾠδαῖς καὶ λόγοις γεραίρουσι καὶ ὑπὲρ τοῦ μηκέτι πειραθῆναι κακῶν λιπαροῦσι καὶ ἱκεσίαις ἐξευμενίζονται .
πάλιν δὲ ἡ ταύτης τῆς ἑορτῆς ἀρχὴ πεντεκαιδεκάτῃ μηνὸς ἐνίσταται , διὰ τὴν λεχθεῖσαν καὶ ἐπὶ τῆς ἐαρινῆς ὥρας αἰτίαν , ἵνα μὴ μεθ ἡμέραν μόνον ἀλλὰ καὶ νύκτωρ πλήρης ὁ κόσμος ᾖ τοῦ φύσει παγκάλου φωτός , ἡλίου καὶ σελήνης κατ ἐκείνην τὴν ἡμέραν ἀλλήλοις ἐπανατελλόντων αὐγαῖς ἀδιαστάτοις , ἃς μεθόριον οὐ διακρίνει σκότος .
ἑπτὰ δὲ ἡμέραις ὀγδόην ἐπισφραγίζεται καλέσας „ ἐξόδιον “ αὐτήν , οὐκ ἐκείνης , ὡς ἔοικε , μόνον τῆς ἑορτῆς , ἀλλὰ καὶ πασῶν τῶν ἐτησίων , ὅσας κατηριθμησάμην καὶ διεξῆλθον ·
τελευταία γάρ ἐστι τοῦ ἐνιαυτοῦ καὶ συμπέρασμα .
τάχα μέντοι καὶ πρῶτος κύβος , ὀγδοάς , ἐπενεμήθη τῇ ἑορτῇ διὰ τόδε ·
τῆς μὲν δυνάμει στερεᾶς οὐσίας ἐστὶν ἀρχὴ κατὰ τὴν ἀπὸ τῶν ἀσωμάτων μετάβασιν , τῆς δὲ νοητῆς συμπέρασμα 0 ·
τὰ δὲ νοητὰ ταῖς παραυξήσεσι πρὸς τὴν στερεὰν φύσιν * * * 0 .
καὶ ἡ μετοπωρινὴ μέντοι ἑορτή , καθάπερ εἶπον , πλήρωμά τι καὶ συμπέρασμα τῶν ἐντὸς ἐνιαυτοῦ πασῶν ἔοικεν εἶναι σταθερώτερον καὶ παγιώτερον , τὰς ἀπὸ τῆς χώρας προσόδους εἰληφότων ἤδη καὶ μηκέτ ἐνδοιασμοῖς τοῖς περὶ φορᾶς καὶ ἀφορίας πλαζομένων καὶ δεδιότων ·
ἀνίδρυτοι γὰρ αἱ γεωπόνων φροντίδες , ἄχρις ἂν οἱ καρποὶ συγκομισθῶσι , διὰ τὰς ἐφέδρους ἀπὸ μυρίων ὅσων ἀνθρώπων τε καὶ θρεμμάτων ζημίας 0 .
ταῦτα ἐπὶ πλέον ἐμήκυνα διὰ τὴν ἱερὰν ἑβδόμην ἐπιδείξασθαι βουλόμενος , ὅτι πάσας τὰς ἐτησίους ἑορτὰς συμβέβηκεν ὡς ἂν ἀπογόνους ἑβδομάδος εἶναι μητρὸς λόγον ἐχούσης * * * ἀφροσύναι καὶ εὐφροσύναι , καὶ διότι ἐν πανηγύρεσι καὶ ἱλαρῷ βίῳ τέρψεις ἀμέτοχοι συννοίας καὶ κατηφείας συνίστανται σώματα καὶ ψυχὰς ἀναχέουσαι , τὰ μὲν τῷ ἁβροδιαίτῳ , τὰς δὲ τῷ φιλοσοφεῖν 0 .
ἔστι δέ τις παρὰ ταύτας οὐχ ἑορτὴ μὲν θεοῦ , ἑορτῆς δὲ συγγενὴς πανήγυρις , ἣν καλοῦσι „ κάρταλον “ ἀπὸ τοῦ συμβεβηκότος , ὡς μικρὸν ὕστερον ἀποδείξομεν .
τὸ μὲν οὖν μὴ ἑορτῆς ἔχειν ἀξίωμα καὶ τάξιν δῆλον ἐκ πολλῶν 0 ·
οὔ τε γὰρ τοῦ ἔθνους ἐστὶν ὡς πάνδημος , οἵα τῶν ἄλλων ἑκάστη , οὔ τε τι τῶν προσαγομένων ἢ προσφερομένων ἐπὶ τὸν βωμὸν καθαγιάζεται παραδιδόμενον τῷ ἀσβέστῳ πυρὶ καὶ ἱερῷ , οὔ θ ἡμερῶν ἀριθμὸς ὃν χρὴ ταύτην ἑορτάζειν εἴρηται 0 .
τὸ δ  ἑορτώδη τύπον ἔχειν καὶ ἐγγὺς ἵστασθαι πανηγυρικῆς ἀδείας εὐμαρῶς κατίδοι τις ἄν .
ἕκαστος γὰρ τῶν ἀγροὺς καὶ κτήσεις ἐχόντων ἀφ  ἑκάστου τῶν ἀκροδρύων εἴδους ἀγγεῖα πληρώσας , καθάπερ ἔφην , ἃ προσαγορεύουσι καρτάλους , ἀπαρχὴν τῆς εὐκαρπίας εἰς τὸ ἱερὸν κομίζει γεγηθὼς καὶ στὰς ἀντικρὺ τοῦ βωμοῦ δίδωσι τῷ ἱερεῖ , τὸ πάγκαλον καὶ θαυμάσιον ᾆσμα διεξιών , εἰ δὲ μὴ τύχοι μεμνημένος , ἀκούων παρὰ τοῦ ἱερέως μετὰ προσοχῆς πάσης .
ἔστι δὲ τοιόνδε ᾆσμα ·
„ Συρίαν ἀπέβαλον οἱ ἀρχηγέται τοῦ γένους ἡμῶν καὶ μετανέστησαν εἰς Αἴγυπτον .
ὀλίγος ὄντες ἀριθμὸς ηὐξήθησαν εἰς πλῆθος ἔθνους .
οἱ ἀπόγονοι μυρία κακωθέντες ὑπὸ τῶν ἐγχωρίων , οὐδεμιᾶς ἔτι φαινομένης ἐξ ἀνθρώπων ἐπικουρίας , ἐγένοντο θεοῦ ἱκέται καταφυγόντες ἐπὶ τὴν ἐξ αὐτοῦ βοήθειαν .
προσδεξάμενος τὴν ἱκεσίαν ὁ πᾶσι τοῖς ἀδικουμένοις εὐμενὴς τοὺς μὲν ἐπιτιθεμένους κατέπληξε σημείοις καὶ τέρασι καὶ φάσμασι καὶ τοῖς ἄλλοις ὅσα κατ ἐκεῖνον τὸν χρόνον ἐθαυματουργεῖτο , τοὺς δ ἐπηρεαζομένους καὶ πάσας ὑπομένοντας ἐπιβουλὰς ἐρρύσατο , οὐ μόνον εἰς ἐλευθερίαν ἐξελόμενος , ἀλλὰ καὶ χώραν πάμφορον δούς .
ἀπὸ τῶν ταύτης καρπῶν , εὐεργέτα , σοὶ φέρομεν τὴν ἀπαρχήν , εἰ δὴ θέμις εἰπεῖν ἐστι κομίζειν τὸν λαμβάνοντα ·
σαὶ γάρ , ὦ δέσποτα , χάριτες καὶ δωρεαὶ τὰ πάντα , ὧν ἀξιωθέντες ἐναβρυνόμεθα καὶ ἐνευφραινόμεθα τοῖς ἀπροσδοκήτοις ἀγαθοῖς , ἅπερ οὐκ ἐλπίσασιν ἡμῖν ἔδωκας 0 .
“ τὸ ᾆσμα τοῦτο σχεδὸν ἀπὸ θέρους ἐνισταμένου μέχρι μετοπώρου λήγοντος ἀδιαστάτως ὑφ  ἑτέρων καὶ ἑτέρων ᾄδεται δυσὶ καιροῖς , ὁλοκλήρῳ μέρει ἡμίσει τοῦ ἐνιαυτοῦ , διὰ τὸ μὴ πάντας ἀθρόους κατὰ ῥητὴν προθεσμίαν τὰ ὡραῖα δύνασθαι κομίζειν , ἀλλ ἄλλοτε ἄλλους , ἔστι δ ὅτε καὶ τοὺς αὐτοὺς ἀπὸ τῶν αὐτῶν χωρίων 0 .
ἐπειδὴ γὰρ τῶν καρπῶν οἱ μὲν θᾶττον οἱ δὲ βραδύτερον πεπαίνονται , καὶ διὰ τὰς τῶν τόπων διαφορὰς ἀλεεινοτέρων ἢ κρυμωδεστέρων ὄντων καὶ διὰ μυρίας ἄλλας αἰτίας , εἰκότως ἀόριστός ἐστι καὶ ἀπερίγραφος ὁ χρόνος τῆς τῶν ἀκροδρύων ἀπαρχῆς ἐπὶ μήκιστον ἐκτεινόμενος .
ἡ δὲ τούτων χρῆσις ἐπιτέτραπται τοῖς ἱερεῦσιν , ἐπεὶ γῆς μὲν ἀποτομὴν οὐκ ἔλαχον οὐ δὲ προσοδευομένας κτήσεις , κλῆροι δ εἰσὶν αὐτοῖς αἱ παρὰ τοῦ ἔθνους ἀπαρχαὶ ἀντὶ τῶν λειτουργιῶν , ἃς μεθ ἡμέραν καὶ νύκτωρ ὑπομένουσι .
τοσαῦτα μὲν περὶ ἑβδομάδος καὶ τῶν εἰς αὐτὴν ἀναφερομένων ἔν τε ἡμέραις καὶ μησὶ καὶ ἐνιαυτοῖς καὶ περὶ ἑορτῶν , αἳ συγγένειαν ἔχουσι πρὸς ἑβδομάδα , διεξῆλθον ἑπόμενος εἱρμῷ τῶν προκειμένων κεφαλαίων κατὰ τὴν ἐν λόγοις ἀκολουθίαν .
ἐπισκέψομαι δ ἑξῆς τὸ ἑπόμενον , ὃ περὶ γονέων ἀναγέγραπται τιμῆς .
περὶ γονέων τιμῆς 0 .
τέτταρα εἴδη πρότερον ὑπειπών , ἃ καὶ τῇ τάξει καὶ τῇ δυνάμει πρῶτα ἦν ὡς ἀληθῶς , τό τε περὶ μοναρχίας ᾗ μοναρχεῖται ὁ κόσμος , καὶ τὸ περὶ τοῦ μηδὲν ἀπεικόνισμα καὶ μίμημα δημιουργεῖν θεοῦ , καὶ τὸ περὶ τοῦ μὴ ψευδορκεῖν ἢ συνόλως μάτην ὀμνύναι , καὶ τὸ περὶ τῆς ἱερᾶς ἑβδόμης , ἅπερ σύμπαντα τείνει πρὸς εὐσέβειαν καὶ ὁσιότητα , μέτειμι ἐπὶ τὸ πέμπτον τὸ περὶ γονέων τιμῆς , ὅ , καθάπερ ἐν τοῖς ἰδίᾳ περὶ αὐτοῦ λόγοις ἔδειξα , μεθόριον ἀνθρωπείων τε καὶ θείων 0 .
οἱ γὰρ γονεῖς μεταξὺ θείας καὶ ἀνθρωπίνης φύσεώς εἰσι μετέχοντες ἀμφοῖν ·
ἀνθρωπίνης μέν , ὡς ἔστι δῆλον , ὅτι καὶ γεγόνασι καὶ φθαρήσονται , θείας δ ὅτι γεγεννήκασι καὶ τὰ μὴ ὄντα εἰς τὸ εἶναι παρήγαγον 0 1 ·
ὅπερ γάρ , οἶμαι , θεὸς πρὸς κόσμον , τοῦτο πρὸς τέκνα γονεῖς , ἐπειδὴ ὡς ἐκεῖνος τῷ μὴ ὑπάρχοντι ὕπαρξιν κατειργάσατο , καὶ οὗτοι μιμούμενοι καθ ὅσον οἷόν τε τὴν ἐκείνου δύναμιν τὸ γένος ἀθανατίζουσιν 0 1 .
ἄξιοι δ οὐ διὰ τοῦτο μόνον τιμῆς πατήρ τε καὶ μήτηρ , ἀλλὰ καὶ δι  ἕτερα πλείω 0 .
παρ οἷς γὰρ λόγος ἀρετῆς ἐστί , πρεσβύτεροι νεωτέρων προκρίνονται καὶ διδάσκαλοι γνωρίμων καὶ εὐεργέται τῶν εὖ πεπονθότων καὶ ἄρχοντες ὑπηκόων καὶ δεσπόται δούλων .
ἐν μὲν οὖν τῇ ἀμείνονι τάξει κρίνονται γονεῖς , πρεσβύτεροι γάρ εἰσι καὶ ὑφηγηταὶ καὶ εὐεργέται καὶ ἄρχοντες καὶ δεσπόται , ἐν δὲ τῇ ἐλάττονι υἱοὶ καὶ θυγατέρες , νεώτεροι γὰρ καὶ μαθηταὶ καὶ εὖ πεπονθότες ὑπήκοοί τε καὶ δοῦλοι 0 1 .
ὡς δ οὐδὲν τούτων κατέψευσται , δῆλον μὲν ἐκ τῆς ἐναργείας 0 ·
αἱ δ ἐκ λόγου πίστεις ἔτι μᾶλλον ἐπισφραγιοῦνται τὴν ἀλήθειαν .
λέγω τοίνυν , ὅτι τὸ ποιοῦν τοῦ γινομένου καὶ τὸ αἴτιον οὗπέρ ἐστιν αἴτιον ἀεὶ πρεσβύτερόν ἐστιν ·
οἱ δὲ γεννήσαντες αἴτιοι καὶ δημιουργοὶ τρόπον τινὰ τῶν γεννηθέντων εἰσί ·
καὶ οἱ μὲν ὑφηγητῶν ἔχουσι τάξιν , ὅσαπερ ἂν εἰδότες τυγχάνωσι τοὺς παῖδας ἐκ πρώτης ἀναδιδάξαντες ἡλικίας , καὶ οὐ μόνον τὰ περὶ τὰς ἐπιστήμας ,  ἀσκοῦσι καὶ νεάζουσιν  ἐναποματτόμενοι λογισμοὺς ἀκμάζουσι παίδων , ἀλλὰ καὶ τὰ ἀναγκαιότατα τῶν πρὸς αἱρέσεις καὶ φυγάς , αἱρέσεις μὲν ἀρετῶν , φυγὰς δὲ κακιῶν καὶ τῶν κατ αὐτὰς ἐνεργειῶν 0 .
εὐεργέται μέντοι τίνες ἂν εἶεν μᾶλλον ἢ παίδων γονεῖς , οἳ καὶ μὴ ὄντας εἰργάσαντο καὶ αὖθις τροφῆς ἠξίωσαν καὶ μετὰ ταῦτα παιδείας τῆς κατά τε σῶμα καὶ ψυχήν ,  καὶ  ἵνα μὴ μόνον ζῶσιν , ἀλλὰ καὶ εὖ ζῶσι 0 ;
τὸ μὲν οὖν σῶμα διὰ τῆς γυμναστικῆς καὶ ἀλειπτικῆς ὠφέλησαν εἰς εὐτονίαν τε καὶ εὐεξίαν σχέσεις τε καὶ κινήσεις εὐμαρεῖς , οὐκ ἄνευ ῥυθμοῦ καὶ τοῦ πρέποντος , τὴν δὲ ψυχὴν διά τε γραμμάτων καὶ ἀριθμῶν γεωμετρίας τε καὶ μουσικῆς καὶ τῆς συμπάσης φιλοσοφίας , ἣ τὸν νοῦν εἰσῳκισμένον θνητῷ σώματι μετέωρον αἴρουσα παραπέμπει μέχρις οὐρανοῦ καὶ τὰς ἐν αὐτῷ μακαρίας καὶ εὐδαίμονας φύσεις ἐπιδείκνυται , ζῆλον ἅμα καὶ πόθον ἐνεργαζομένη τῆς ἀτρέπτου καὶ ἐναρμονίου τάξεως , ἣν οὐδέποτε λείπουσι πειθόμεναι τῷ ταξιάρχῳ .
πρὸς δὲ ταῖς εὐεργεσίαις καὶ τὴν ἐφ οἷς ἐγέννησαν ἀρχὴν ἔλαβον , οὐχ ὥσπερ ἐν ταῖς πόλεσι κατὰ κλῆρον ἢ χειροτονίαν , ὡς αἰτιᾶσθαι δύνασθαι τὸν μὲν ὀλίσθῳ τύχης γενόμενον , οὐ σὺν λογισμῷ , τὴν δὲ ὄχλου , πράγματος ἀνεξετάστου καὶ ἀνεπισκέπτου , φορᾷ , γνώμῃ δὲ ἀρίστῃ καὶ τελειοτάτῃ τῆς ἄνω φύσεως , ᾗ καὶ τὰ θεῖα καὶ τὰ ἀνθρώπινα σὺν δίκῃ πρυτανεύεται 0 1 2 .
διὰ τοῦτ ἔξεστι τοῖς πατράσι καὶ κακηγορεῖν  πρὸς  τοὺς παῖδας καὶ ἐμβριθέστερον νουθετεῖν καί , εἰ μὴ ταῖς δι ἀκοῶν ἀπειλαῖς ὑπείκουσι , τύπτειν καὶ προπηλακίζειν καὶ καταδεῖν .
ἂν μέντοι γε καὶ πρὸς ταῦτα ἀφηνιάζωσι τῇ ῥύμῃ τῆς ἀνιάτου μοχθηρίας ἀπαυχενίζοντες , ἐπέτρεψεν ὁ νόμος καὶ μέχρι θανάτου κολάζειν , ἀλλ οὐκέτι μόνῳ πατρὶ ἢ μόνῃ μητρί , διὰ τὸ μέγεθος τῆς τιμωρίας , ἣν οὐκ ἄξιον ὑφ ἑνὸς ἀλλ ὑπ  ἀμφοῖν δικασθῆναι 0 ·
συμφρονῆσαι γὰρ οὐκ εἰκὸς ἐπ ἀναιρέσει τοῦ παιδὸς ἑκάτερον τῶν γονέων , μὴ βαρυνόντων καὶ καθελκόντων τῶν ἀδικημάτων ὁλκῇ τινι βεβαίῳ νικώσῃ τὴν ἐκ φύσεως ἐνιδρυμένην πάγιον εὔνοιαν 0 .
ἀλλ  οὐκ ἀρχὴν μόνον καὶ ἡγεμονίαν τὴν ἐπὶ τέκνοις ἀλλὰ καὶ δεσποτείαν γονεῖς ἔλαχον κατ ἄμφω τὰς ἀνωτάτω θεραπόντων κτήσεως ἰδέας , τήν τε ἐπ οἰκότριψι καὶ ἀργυρωνήτοις ·
πολυπλασίους τε γὰρ τῆς ἀξίας τιμὰς κατατιθέασιν εἴς τε παῖδας καὶ ὑπὲρ παίδων τιτθαῖς καὶ παιδαγωγοῖς καὶ διδασκάλοις , δίχα τῶν εἰς ἐσθῆτας καὶ τροφὰς καὶ τὴν ἄλλην ἐπιμέλειαν ὑγιαινόντων τε καὶ καμνόντων ἐκ πρώτης ἡλικίας μέχρι τελείας ·
οἰκότριβές τε ἂν εἶεν οἱ μὴ μόνον οἴκοι γεννηθέντες ἀλλὰ καὶ  οἱ  ὑπὸ τῶν τῆς οἰκίας δεσποτῶν συνεισενεγκάντων τὰ πρὸς γένεσιν φύσεως θεσμοῖς εἰσφορὰν ἀναγκαίαν .
τοσούτων οὖν ὑπαρχόντων ἄξιον ἐπαίνου μὲν οὐδὲν δρῶσιν οἱ τιμῶντες τοὺς γονεῖς , ἐπεὶ καὶ ἕν τι τῶν εἰρημένων αὐταρκέστατον εἰς σεβασμὸν αὐτοὺς προκαλέσασθαι , ψόγου δὲ καὶ κατηγορίας καὶ τῆς ἀνωτάτω δίκης οἱ μή θ ὡς πρεσβυτέρους αἰδούμενοι μήθ  ὡς ὑφηγητὰς ἀποδεχόμενοι μή θ ὡς εὐεργέτας ἀμοιβῆς ἀξιοῦντες μήθ  ὡς ἄρχουσι πειθαρχοῦντες μή θ ὡς δεσπότας εὐλαβούμενοι 0 1 2 .
πατέρα , οὖν φησί , μετὰ θεὸν καὶ μητέρα τίμα δευτερείοις τοῖς γέρασιν ἀναδουμένους , ἅπερ ἡ φύσις ἀπένειμεν αὐτοῖς ἀθλοθετοῦσα .
τιμήσεις δ   ἐπ   π  ἐπ    οὐδενὶ μᾶλλον ἢ πειρώμενος ἀγαθός τε εἶναι καὶ δοκεῖν εἶναι , ὧν τὸ μὲν τὴν ἄτυφον καὶ ἄπλαστον ἀρετὴν ἐπιζητεῖ , τὸ δὲ τὴν σὺν ὑπολήψει χρηστῇ καὶ τῷ παρὰ τῶν συνόντων ἐπαίνῳ 0 1 .
μικρὰ γὰρ τῶν ἰδίων φροντίζοντες ὠφελειῶν τέλος εὐδαιμονίας νομίζουσι τὴν τῶν παίδων κ αλοκἀγαθίαν , δι  ἣν καὶ τοῖς προσταττομένοις θελήσουσιν ὑπακούειν ἐκεῖνοι καὶ ἐν ἅπασι καταπειθεῖς εἶναι τοῖς δικαίοις καὶ συμφέρουσιν ·
οὐδὲν γὰρ ἀλλότριον ἀρετῆς ὁ ταῖς ἀληθείαις ὑφηγήσεται πατὴρ παιδί 0 .
τεκμηριώσαιτο δ ἄν τις τὴν πρὸς γονεῖς εὐσέβειαν οὐ μόνον ἐκ τῶν εἰρημένων , ἀλλὰ κ ἀκ τῆς πρὸς τοὺς ἥλικας ἐκείνων ἀποδοχῆς .
ὁ γὰρ πρεσβύτην καὶ πρεσβύτιδα οὐδὲν γένει προσήκοντας αἰδούμενος ἔοικέ πως ὑπομιμνῄσκεσθαι πατρός τε καὶ μητρὸς καὶ ἀποβλέπων ὥσπερ εἰς ἀρχέτυπα τεθεικέναι τὰς εἰκόνας ἐκείνων 0 .
ὅθεν ἐν τοῖς ἱεροῖς γράμμασιν οὐ μόνον προεδρίας ἐξίστασθαι διείρηται νέους πρεσβύταις , ἀλλὰ καὶ παριοῦσιν ὑπανίστασθαι πολιὰν γήρως αἰδουμένους , εἰς ὅπερ ἐλπὶς ἀφικέσθαι τοὺς προνομίας τοῦτ ἀξιοῦντας 0 .
παγκάλως δέ μοι κ ἀκεῖνο νενομοθετῆσθαι δοκεῖ ·
φησὶ γάρ · "
ἕκαστος πατέρα τε ἑαυτοῦ καὶ μητέρα φοβείσθω “  Lev .
19 , 3  , φόβον πρὸ εὐνοίας τιθείς , οὐχ ὡς πρὸς ἅπαν ἄμεινον , ἀλλ ὡς πρὸς τὸν παρόντα καιρὸν χρησιμώτερόν τε καὶ λυσιτελέστερον 0 1 .
πρῶτον μὲν γὰρ τοῖς παιδευομένοις καὶ νουθετουμένοις ἄφροσιν εἶναι συμβέβηκεν ·
ἀφροσύνη δ οὐκ ἄλλῳ ἢ φόβῳ θεραπεύεται 0 ·
δεύτερον δ  ἁρμόττον οὐκ ἦν νομοθέτου παραγγέλμασι τοὺς παῖδας εὔνοιαν διδάσκεσθαι τὴν πρὸς γονεῖς , ἣν αὐτοκέλευστον ἡ φύσις ἐξαιτεῖ , ἐκ σπαργάνων δὲ ταῖς ψυχαῖς τῶν οὕτως ἡνωμένων κατὰ γένος ἐνιδρύσατο .
διὸ φιλίαν μὲν τὴν πρὸς τοὺς γεννήσαντας ὡς αὐτομαθῆ καὶ αὐτοδίδακτον καὶ προστάξεως οὐ δεομένην ἀπέλιπε , φόβον δὲ προστάττει διὰ τοὺς εἰωθότας ῥᾳθυμεῖν ·
ἐπειδὴ γὰρ γονεῖς παῖδας ὑπερβαλλούσῃ χρώμενοι φιλοστοργίᾳ περιέπουσι καὶ πάντοθεν ἐκπορίζοντες αὐτοῖς τ ἀγαθὰ χαρίζονται μηδένα πόνον ἢ κίνδυνον ὑπερτιθέμενοι , δυνάμεσιν ὁλκοῖς εὐνοίας συνδεδεμένοι , τὸ λίαν φιλόστοργον αὐτῶν οὐ δέχονταί τινες ἐπ  ὠφελείᾳ , τρυφὴν καὶ χλιδὴν ἐζηλωκότες καὶ θαυμάζοντες μὲν τὸν ὑγρὸν βίον , διαρρέοντες δὲ κατά τε σῶμα καὶ ψυχήν , καὶ μηδὲν μέρος ἐῶντες ὀρθοῦσθαι ταῖς οἰκείαις δυνάμεσιν , ἃς ὑποσκελίζοντες καὶ ἐκνευρίζοντες οὐκ ἐρυθριῶσιν ἕνεκα τοῦ μὴ δεδιέναι τοὺς σωφρονιστὰς πατέρας καὶ μητέρας , ἐνδιδόντες καὶ ἐπιχαλῶντες ταῖς ἰδίαις ἐπιθυμίαις .
ἀλλὰ καὶ τούτοις ἀναγκαῖον παραινεῖν , ὅπως εὐτονωτέραις καὶ ἐμβριθεστέραις χρώμενοι νουθεσίαις θεραπεύσωσι τὸν τῶν παίδων ῥοῦν , καὶ τοῖς παισίν , ὅπως εὐλαβῶνται τοὺς * * * γινομένους δεδιότες καὶ ὡς ἄρχοντας καὶ ὡς φύσει δεσπότας 0 1 ·
μόλις γὰρ οὕτως ἀδικεῖν ὀκνήσουσι .
τὰ μὲν δὴ κατὰ τὴν προτέραν δέλτον πέντε κεφάλαια νόμων καὶ ὅσα τῶν κατὰ μέρος εἰς ἕκαστον ἐλάμβανε τὴν ἀναφορὰν διεξῆλθον .
χρὴ δὲ καὶ τὰς ὁρισθείσας ἐπὶ τῇ τούτων παραβάσει τιμωρίας δηλῶσαι .
κοινὸς μὲν οὖν ἐστι κατὰ πάντων θάνατος , δι ἣν ἔχει τ ἀδικήματα πρὸς ἄλληλα συγγένειαν .
αἰτίαι δὲ τῆς δίκης διάφοροι 0 .